**Alocaţia de stat pentru copii**

          Se acordă fiecărui copil, cetăţean român sau străin rezident pe teritoriul Romaniei, conform legii, cuantumul acesteia fiind de:

a) **311** lei (începând cu 1 ianuarie 2020), pentru copiii cu varsta intre 0 – 2 ani/respectiv, pană la 18 ani, în cazul copilului cu handicap;

b) **156** lei (începând cu 1 ianuarie 2020), pentru copilul care a depăşit varsta de 2 ani, pană la 18 ani, precum şi tinerilor care au implinit 18 ani, care urmează cursurile învăţământului liceal sau profesional, organizate în condiţiile legii, până la terminarea acestora..

**Acte necesare**

- **Cerere tip utilizată in situaţia in care dosarul de alocaţie se depune in acelaşi timp cu cel de indemnizaţie** :

 - **Cerere tip utilizată in situaţia in care se depune doar dosarul de alocaţie** :

- **Certificat naştere copil** -original şi copie;

- **B.I. / C.I. / C.I.P.** al ambilor parinţi – original şi copie;

-**Certificat de căsătorie**– original şi copie;

-**Dosar**;

- **Extras de cont** , în cazul in care se doreste primirea alocatiei de stat intr-un cont bancar ;

- în situaţia în care părinţii nu sunt căsătoriţi, se solicită prezenţa ambilor părinţi în vederea stabilirii de comun acord a reprezentantului legal.

 **Observatii:**

**1.** La depunerea documentaţiei, este obligatorie prezentarea documentelor de identitate ale ambilor parinti şi ale copiilor, în ORIGINAL

**2.**Se completează, în plus, şi alte tipizate, în funcţie de situaţie, fiind necesar să contactaţi, telefonic sau la sediul D.A.S. Iasi, angajaţii Serviciului Alocaţii şi Indemnizaţii pentru Copii pentru detalii.

**3.** **IMPORTANT -**La depunerea dosarului, este necesară prezenţa ambilor părinţi, dacă nu sunt căsătoriţi.

**Atenţie ! Dosarele se depun personal sau pe bază de procură**

**Alocaţia de stat pentru copiii născuţi în U.E.**

- **Certificat naştere copil** - copie şi original

- **Buletine /Carti identitate parinti** - copie şi original

-**Certificat de căsătorie**– original şi copie;

- **Extras cont** pe numele solicitantului / titularului - (dacă se doreşte plata în cont bancar)

- **Dosar**;

- **Adeverinţă de salariat** cu menţionarea datei angajării pentru părinţii care lucrează în România.

- **Dacă părinţii nu au lucrat în străinătate** şi nu le-au  fost întocmite documente în statul membru U.E solicitantul va depune **o declaraţie** în care se va specifica perioada petrecută în străinătate, că nu a lucrat şi nu încasează sau nu a încasat de la statul respectiv alocaţie şi unde locuieşte în prezent.
- **Dacă părinţii au avut calitatea de lucrători migranţi** vor depune **documente justificative** care să ateste adresa (adresa INS-Instituţia care plăteşte alocaţia în ţara/localitatea din statul membru U.E) şi numărul de asigurare din statul membru U.E în care s-a născut copilul precum şi **o declaraţie** care să ateste perioada în care a lucrat, dacă încasează sau a încasat de la statul respectiv alocaţie şi unde locuieşte în prezent.
- **Dacă părinţii/ sau unul dintre părinţi lucrează intr-un stat membru UE** se va anexa Formularul E411 sau documentul doveditor din statul respectiv

**Atenţie ! Dosarele se depun personal sau pe bază de procură**